Hvad er den basale forskel mellem at betragte sindet som en rygsæk og en si?
En udbredt opfattelse er, at sindet kan sammenlignes med en rygsæk, hvor vi samler negativ bagage, og at vi skal “rydde op” for at komme videre efter en krise eller overvinde en depression. Ifølge den metakognitive tilgang skal sindet snarere betragtes som en si, hvor tanker passerer, medmindre vi aktivt vælger at holde fast i dem. Denne nye tilgang inviterer os til at løsne grebet om negative tanker og opfordrer os til at fokusere på styring og begrænsning af grublerier i stedet for at tømme en mentalt rygsæk.